Toiminnallisen kuntoutuksen yksiköt Veturi ja Resiina muuttivat Rakuunamäelle – toiminta jatkuu Valve-nimen alla

Eksoten psykososiaalisen kuntoutuksen Lappeenrannan toimintayksiköt Veturi ja Resiina ovat muuttaneet Rakuunamäelle. Aiemmin toiminnallisen kuntoutuksen yksikkö Veturi sijaitsi Ratakadulla ja Resiina Lepolankadulla. Uuden toimipisteen osoite on Väinö Valveen katu 4, 1.krs, A-rappu. Toiminta käynnistyy uudessa osoitteessa maanantaina 4.7.2022 avointen ryhmätoimintojen käynnistyessä.

Resiinan ja Veturin toiminta yhdistyy Toiminnallinen kuntoutus Valve -yksiköksi

Yksiköiden muuton yhteydessä Veturin ja Resiinan nimet jäävät historiaan, ja toiminnat tunnetaan jatkossa nimellä Toiminnallinen kuntoutus Valve, Lappeenranta.

Valve tarjoaa jatkossakin psykososiaalisia yksilö- ja ryhmäkuntoutuspalveluja 18 vuotta täyttäneille, joilla on mielenterveyden häiriöitä tai sairaus, päihteiden väärinkäyttöä, neuropsykiatrisia erityispiirteitä, yksinäisyyttä tai uhka syrjäytymisestä.

Lisätietoja antaa toimintayksikön esimies Maiju Taskula, p. 040 500 0318, maiju.taskula@eksote.fi tai Valveen henkilökunta, p. 040 194 4882.